Сёння кожны з такіх работнікаў – і прадавец, і эканаміст, і менеджар, і асветнік, і тонкі псіхолаг. Ён павінен не толькі даходліва і граматна растлумачыць кліенту ўмовы і варыянты страхавання, але і смела ісці да людзей з прапановамі, прыцягваць іх увагу да паслуг, улічваць індывідуальныя патрэбы і запыты. Тым больш што працаваць нават у нашым невялікім раёне даводзіцца ва ўмовах канкурэнцыі. Менавіта ад кампетэнтнасці, мэтанакіраванасці агентаў, іх умення весці дыялог з насельніцтвам залежыць і паспяховае вырашэнне пастаўленых задач, і рост даверу да кампаніі.